Antonin Magne
<s>Antonen Manj (; 15. januar 1904 — 8. septembar 1983) je bivši francuski profesionalni biciklista u periodu od 1927. do 1939. godine.</s><s>Manj je dvostruki šampion Tur de Fransa, a 1936. godine, osvojio je svetsko prvenstvo u drumskoj vožnji.</s>

<s>Karijera</s>

<s>Antonen Manj je počeo profesionalnu karijeru 1927. godine, kada je, zajedno sa Andreom Ledikom učestvovao na Tur de Fransu kao deo Francuskog nacionalnog tima.</s><s>Manj nije imao sreće jer je padao nekoliko puta, ali je osvojio šesto mesto i pobedio na etapi 14.</s><s>Naredne godine završio je na istom mestu, samo ovoga puta sa dve etapne pobede.</s><s>1929.</s><s>Manj je završio Tur na sedmom mestu.</s><s>1930. osvojio je treće mesto na Pariz—Rubeu, a zatim je treće mesto osvojio i na Tur de Fransu, uz jednu etapnu pobedu.</s>

<s>1931.</s><s>Manj je ostvario najveći uspeh u karijeri, osvojio je Tur de Frans.</s><s>Trka je bila toliko naporna, a Manj toliko iscrpljen da nije učestvovao naredne godine, vozio je Điro d’Italiju i završio je na 34 mestu.</s><s>Vratio se na Tur 1933. ali samo da bi osvojio osmo mesto.</s>

<s>1934.</s><s>Manj je osvojio Tur po drugi put, pobedio je na dve etape i u žutoj majici je proveo 23 dana, bio je lider od druge etape.</s><s>Imao je previše jak tim.</s><s>Od 23 etape, njegov tim je pobedio na 19.</s><s>Njegove nade o osvajanju Tura činile su se završenim kada je slomio točak na usponu u Pirinijema, ali ga je spasao najmlađi vozač u timu, Rene Vijeto, koji mu je dao sopstveni točak, iako je bio na trećem mestu.</s><s>Sledećeg dana, Manj je opet bio u problemu, Vijeto koji je bio ispred njega na usponu, vratio se i video je da njegov lider čeka točak, opet mu je dao svoj, pa se sklonio sa strane da čeka točak za sebe.</s><s>Manj je osvojio Tur dominantno, ali je Vijeto, koji je završio peti na kraju, bio heroj.</s><s>Manj je bio prvi vozač koji je osvojio hronometar na Turu.</s><s>Iste godine osvojio je Gran pri deset nacija, trku koju su smatrali nezvaničnim svetskim prvenstvom u vožnji na hronometar.</s><s>Gran pri deset nacija je osvojio još 1935. i 1936. godine.</s>

<s>1935. morao je da se povuče sa Tura tokom etape sedme etape, a 1936. osvojio je drugo mesto, uz jednu etapnu pobedu.</s><s>Nakon Tura, osvojio je svetsko prvenstvo.</s><s>Zadnji Tur de Frans vozio je 1938. i završio ga je na osmom mestu.</s>

<s>Kraj karijere i smrt</s>

<s>Antonen Manj je završio karijeru 1939. godine. nakon čega je bio sportski direktor u Merkje timu.</s><s>Smatran je najboljim sportskim direktorom u sportu uopšte, vozači su ga poštovali i zvali ga gospodin Manj.</s><s>Kao sportski direktor imao je uspeha sa Luizonom Bobeom i Remonom Pulidorom pre svih.</s><s>Godine 1970. povukao se sa funkcije.</s>

<s>Manj je veći deo života proveo u gradu Gargan, blizu Pariza.</s><s>Umro je 1983, a Tur je 2004. obeležio sećanje na njega završetkom etape u tom gradu.</s>

<s>Spoljašnje veze</s>

<s>Profil na biciklističkoj arhivi
 Rezultati Antonena Manja na Tur de Fransu</s>

<s>Francuski biciklisti
Pobjednici Tour de Francea
Svjetski prvaci u biciklizmu</s>

